Severný mys (Magerøya)

Severný mys () je 308 m vysoký skalný výbežok na severe Nórska, niekedy mylne označovaný za najsevernejší bod kontinentálnej Európy. Skutočný najsevernejší bod európskej pevniny je mys Kinnarodden na polostrove Nordkinn asi 80 km na východ od Severného mysu. Aj keď Severný mys leží severnejšie, stráca toto prvenstvo preto, lebo leží mimo kontinentálnej pevniny na ostrove Magerøya. Ak by sme brali do úvahy aj ostrovy tak najsevernejším bodom Európy by bol na myse Čeljuskin na Rudolfovom ostrove (súostrovie Zem Františka Jozefa). Severný mys predstavuje významnú turistickú lokalitu, jednoduchšie dostupnú ako prvenstvom ovenčený Kinnarodden.

Nachádza sa na pobreží Barentsovho mora a je prístupný pre motorové vozidlá. V oblasti výbežku sa nachádza monument a múzeum, venované prvým objaviteľom, pátrajúcim po najsevernejšom mieste Európy.

Referencie

Iné projekty

Zdroj 
 

Mysy v Nórsku